open-index/open-wikipedia-markdown huggingface dataset:
תקרת שכר

**תקרת שכר** או **שכר מקסימום** היא הגבלה על גובה השכר המרבי שניתן לשלם במדינה מסוימת או בענף כלכלי מסוים. תקרת שכר נקבעת בחוק או בהסכם.

שכר מקסימום מהווה תפיסה כלכלית שנויה במחלוקת, שתומכיה רואים בה את המשכה של תפיסת שכר המינימום, שהוא הסכום הנמוך ביותר שמותר למעביד לשלם לעובד. שניהם, שכר המינימום ושכר המקסימום, הם שיטות לוויסות פיזור ההון בחברה.

על אף שבמדינות רבות ובכללן ישראל, נחקקו חוקים הקובעים שכר מינימום, מעטים הם המקרים בהם נחקקו חוקים הקובעים שכר מקסימום. חוקים שכאלו חוקקו לרוב במדינות רווחה, כגון שוודיה, בה פעל החוק תקופה מסוימת בשנות ה-60 של המאה ה-20 לפני שבוטל במסגרת הליברליזציה במשק השוודי. במהלך המאה ה-16 חוקק הפרלמנט האנגלי חוק שקבע כי פקידי מחוזות יכולים לקבוע תקרות שכר עבור תושבי האזור, בהתאם לצורכי התקופה. ניסיון מודרני יותר לשכר מקסימום אירע בבחירות לנשיאות ארצות הברית בשנת 2000, עת מתמודד מטעם מפלגת הירוקים, הכניס למצעו חוק זה, אך כצפוי לא זכה בבחירות וההצעה נגנזה.

בשנת 2010 עלתה הצעה לחוקק בישראל חוק "שכר מקסימום" על ידי ח"כ שלי יחימוביץ' וח"כ חיים כץ, עיקר הצעת החוק היה לקבוע כי הפער המרבי בין מקבל השכר הגבוה ביותר למקבל השכר הנמוך ביותר בחברה ציבורית יהיה עד פי חמישים. ההצעה נגנזה.

## בספורט

בספורט מקצועני נקבעת לעיתים תקרת שכר שקבוצת ספורט מקצוענית רשאית לשלם לשחקניה כמשכורת. הגבול נקבע על ידי הגבלה יחידנית (הגבלת משכורת לשחקן בודד) או הגבלה קבוצתית (הגבלת הסכום הכולל של המשכורות שהקבוצה משלמת לשחקניה), או על ידי שתי ההגבלות יחד. מספר ליגות ספורט מקצועניות אימצו את שיטת תקרת השכר, כדי להפחית את העלויות הכוללות של שכר השחקנים וכדי ליצור שוויון וסטנדרט אחיד בין כל קבוצות הליגה.

## בתאגידים פיננסיים בישראל
במרץ 2016 אישרה הכנסת את חוק תגמול לנושאי משרה בתאגידים פיננסיים (אישור מיוחד ואי-התרת הוצאה לצורכי מס בשל תגמול חריג), התשע"ו-2016, העוסק בהגבלת השכר המשולם לבכירים בגופים פיננסיים (בנקים, חברות ביטוח, קרנות נאמנות וכדומה). החוק קובע שבהתקשרות של תאגיד פיננסי עם נושא משרה בכירה או עובד בתאגיד הפיננסי אין לאשר תגמול שגובהו עולה על פי 35 מהתגמול (למשרה מלאה) של עובד התאגיד, לרבות עובד של קבלן כוח אדם שהתאגיד הוא המעסיק בפועל שלו, ועובד של קבלן שירות המועסק במתן שירות אצל התאגיד. בנוסף, חלק השכר שמעל 2.5 מיליון ש"ח בשנה (וחלק יחסי של סכום זה בהעסקה של פחות משנה) לא יוכר למעסיק כהוצאה, לעניין חישוב המס החל עליו (כלומר יהיה חייב במס חברות).

בדברי ההסבר להצעת החוק הוצג המניע לצעד זה:
:שכר בכירים בחברות ציבוריות בכלל ובגופים פיננסיים בפרט, מצוי בדיון ציבורי זה שנים רבות על רקע טענות בדבר גובהו המופרז, וחולשתם של מנגנוני הבקרה והפיקוח בגופים אלה. היקפי שכר הבכירים בגופים פיננסיים גדלו בשנים האחרונות באופן ניכר. נתוני שנת 2013 מלמדים שכרבע מארבעים מקבלי השכר הגבוה בחברות ציבוריות בישראל, הם בעלי תפקידים בגופים פיננסיים, והיחס בין שכרם לשכר הממוצע במשק גבוה במיוחד.

## קישורים חיצוניים
* עמרי שגב, הבכירים "על הכוונת": האם יש להם מקום לדאגה?, כתב העת "מסחרי", הפקולטה למשפטים - אוניברסיטת בר-אילן, מרץ 2013

## הערות שוליים

קטגוריה:שכר
לבקוביץ

השם **לבקוביץ** (והגרסאות הרבות שלו) מגיעים מהשם הפולני Lewek, צורת הקטנה של Lew, כלומר אריה. שם זה לפעמים מקוצר ל"לבקוב".

קטגוריה:שמות משפחה אשכנזיים
מייקל מאיירס (שופט)

ממוזער|250px|סר מייקל מאיירס
סר **מייקל מאיירס** (באנגלית: **Michael Myers**; 7 בספטמבר 1873 – 8 באפריל 1950) היה נשיא בית המשפט העליון השישי של ניו זילנד בין השנים 1929 – 1946. בין השנים 1930 – 1941 הוא שימש מתוקף תפקידו לתקופות קצרות כמנהלן של ממשלת ניו זילנד, כלומר כממלא מקום המושל הכללי של ניו זילנד בתקופות שבין כהונת מושל כללי למשנהו. מאיירס היה היהודי הראשון ששימש בתפקיד זה. ב-1936 הוא ישב בראש הוועדה השיפוטית של המועצה המלכותית.

## חייו
מאיירס נולד במוטואקה שבצפון האי הדרומי, התחנך בבית הספר בתורנדון שבפרברי ולינגטון, למד בקולג' ולינגטון ואת התואר הראשון במשפטים הוא קיבל מאוניברסיטת קנרטרבי ב-1897. לאחר מהן הוא נכנס לאינר טמפל.

ב-1945 יצא מאיירס לוועידת סן פרנסיסקו שבה נחתמה מגילת האומות המאוחדות והוא השתתף בניסוח חוקת בית הדין הבינלאומי לצדק. ב-6 בספטמבר אותה שנה הוא התפטר מתפקידו זה אך מונה מחדש בשנה שלאחר מכן והתפטר שוב ב-7 באוגוסט 1946. מייקל מאיירס מת בוולינגטון ב-1950 בגיל 76.

## משפחתו
ב-2 באוגוסט 1899 נשא מאיירס לאישה את אסטל מרים סאלום, בתו של מוריס סאלום, יהודי ספרדי שהיה חבר המועצה המחוקקת של אוסטרליה הדרומית ואיש עסקים תושב אדלייד.

## קישורים חיצוניים


* Peter Spiller. 'Myers, Michael', from the Dictionary of New Zealand Biography. Te Ara - the Encyclopedia of New Zealand, updated 3-Dec-2013
* 'MYERS, Right Hon. Sir Michael, G.C.M.G.', from An Encyclopaedia of New Zealand, edited by A. H. McLintock, originally published in 1966. Te Ara - the Encyclopedia of New Zealand, updated 10-Nov-11


קטגוריה:שופטים ניו זילנדים
קטגוריה:שופטים יהודים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:ילידי 1873
קטגוריה:נפטרים ב-1950
M84

**M84** (נקראת גם **NGC 4374**) היא גלקסיה אליפטית הנמצאת במרחק כ-60 מיליון שנות אור מכדור הארץ בקבוצת הכוכבים בתולה. גלקסיה זו שייכת לצביר הבתולה.

## היסטוריה
M84 התגלתה ב-18 במרץ 1781 על ידי האסטרונום הצרפתי שארל מסיה שצירף אותה לקטלוג מסיה ותיאר אותה כ"ערפילית ללא כוכבים" וציין שמרכזה בהיר ומוקף בערפיליות ושהיא מזכירה בצורתה את M59 ו-M60. מסיה חיפש ערפילית שעליה דיווח עוזרו פייר מאשן כשבועיים קודם (M85) וגילה באותו הלילה 7 גלקסיות נוספות על זו שגילה מאשן, כולן מצביר הבתולה, והראשונה שבהן הייתה M84. (האחרות הן M86 - M91). ויליאם הרשל צפה ב-M84 בשנת 1784 וציין רק שהיא בהירה יחסית. בשל מיקומה במרכז צביר הבתולה, היא לא זכתה להתייחסות מיוחדת ביחס לשאר הגלקסיות הסובבות אותה.

עד היום נצפו ב-M84 3 סופרנובות: סופרנובה 1957B הגיעה לדרגת בהירות 13 ו-סופרנובה 1980I ו-סופרנובה 1991bg הגיעו לדרגת בהירות 14.

## תצפית
M84 נמצאת במרכז צביר הבתולה והיא מהגלקסיות הבהירות שבו. עם דרגת בהירות נראית 10.1 היא ניתנת לצפייה באמצעות טלסקופ חובבים ואפילו באמצעות משקפת איכותית כשתנאי הצפייה טובים, מכיוון שאין כוכבים בולטים בסביבתה, לא קל לאתרה. M84 נמצאת כ-4.9 מעלות מצפון-מערב לכוכב ρ (רו) בבתולה ובערך באמצע הקו המחבר את דנבולה שבקבוצת אריה עם הכוכב וינדמיאטריקס (ε בבתולה) שבהירותו מדרגה 2.8, כ-9 מעלות מכל אחד מהם. כ-18 דקות קשת ממזרח-צפון-מזרח ל-M84 נמצאת M86 ובאותו מרחק מדרום מזרח לה נמצאת NGC 4388, ושלושתן יוצרות יחד משולש שווה-צלעות וניתן לראותן ביחד בטלסקופ עם הגדלה בינונית. M87 נמצאת כמעלה וחצי מדרום-דרום-מזרח ל-M84, M99 נמצאת כ-2.1 מעלות מצפון-מערב לה, M88 נמצאת כ-2.3 מעלות מצפון-מערב לה ולמעשה ברדיוס של כ-5 מעלות מסביב ל-M84 נמצאות לא פחות מ-13 גלקסיות מתוך קטלוג מסיה.

## תכונות
גודלה הזוויתי של M84 הוא כ-6 דקות קשת השקולות לקוטר של כ-115,000 שנות אור, ומסתה של הגלקסיה מוערכת בכ-5.1x1011 מסות שמש (כ-90% ממסת שביל החלב). צורתה מעט אליפטית והיא מכילה בעיקר כוכבים זקנים צהובים ואדומים ולא נראה שיש בה יצירה של כוכבים חדשים. תצפיות של טלסקופ החלל האבל משנת 1997 הראו שבמרכז הגלקסיה יש עצם מסיבי ביותר שמסתו מוערכת בכ-300 מיליון מסות שמש. בנוסף, תצפיות בגלי רדיו מראות שממרכז הגלקסיה נפלטים שני סילונים של גז, מה שמראה שלגלקסיה גרעין פעיל.
הגלקסיה מתרחקת משביל החלב במהירות של כ-1,000 ק"מ לשנייה.

## קישורים חיצוניים

* M84 בדפי מסיה של SEDS
* 

## הערות שוליים

קטגוריה:קבוצת הכוכבים בתולה
84
84
קטגוריה:צביר הבתולה
הספריות הגדולות בעולם

הספריות המרכזיות בעולם מרכזות בתוכן את הפריטים החשובים ביותר, ובהן ספרים שהתפרסמו ברחבי העולם, מידע ארכיוני, מוזיאוני, פריטים של מוזיקה מודפסת ואף מוקלטת, ובימינו אף מדיה דיגיטלית.

## הספריות הגדולות בעולם
רשימה ממוינת זו של הספריות הגדולות ביותר בעולם כוללת ספריות שיש להן מעל 15 מיליון עותקי ספרים, נכון ל-2008.

## הערות שוליים

קטגוריה:ספריות
קטגוריה:דירוג
הכיבוש הרוסי של מחוז זפוריז'יה

**הכיבוש הרוסי על מחוז זפוריז'יה**, אשר נקרא ברוסית מחוז זפורוז'יה (ברוסית: Запорожская область), החל ב-24 בפברואר 2022 במהלך הפלישה הרוסית לאוקראינה, כחלק מהמתקפה בדרום אוקראינה. תחילה נוהל האזור תחת ממשל צבאי-אזרחי בשליטה רוסית. ב-30 בספטמבר 2022, כאשר סופח באופן בלתי חוקי והוכרז כאחד הסובייקטים הפדרליים של רוסיה, אך אינו מוכר על ידי הקהילה הבין-לאומית. בירתו דה פקטו היא העיר מליטופול.

עד כיבוש מחוז זפוריז'יה האוקראיני, אפשר המחוז גישה לים אזוב לאוקראינה.

ממוזער|שמאל|סמל המחוז מאז כיבושו בידי רוסיה, ממרץ עד ספטמבר 2022.

## כיבוש
במהלך הפלישה הרוסית לאוקראינה שהחלה ב-24 בפברואר 2022, כוחות הפדרציה הרוסית השתלטו במהירות על חלקים נרחבים ממחוז זפוריז'יה. כבר ביום הראשון כבשו את הנמל הימי ואת נמל התעופה של ברדיאנסק, ותוך שלושה ימים השתלטו עליה באופן מלא. ב-1 במרץ נפלה לכיבוש הרוסי העיר מליטופול, השנייה בגודלה במחוז והמרכז המנהלי בפועל שלו. במהרה נכבשה גם אנרהודר, בה שוכנת תחנת הכוח הגרעינית הגדולה באירופה, תחנת זפוריז'יה. עם זאת, כוחות רוסים לא הצליחו להשתלט על בירת המחוז זפוריז'יה, אשר יחד עם החלק הצפוני של האזור, נותרה בשליטה אוקראינית.

## סיפוח
בספטמבר 2022 ארגנה רוסיה משאל עם באזורים שכבשה, אשר תוצאותיו המוכרזות הצביעו על תמיכה רחבה בסיפוח. ב-27 בספטמבר 2022 ועדת הבחירות הרוסית דיווחה כי 93.11% מהמצביעים תמכו בסיפוח המחוז לרוסיה, עם שיעורי הצבעה שלפי הטענה הרוסית הגיעו ל-85.4%. משאל העם נערך תחת שליטה צבאית רוסית, והקהילה הבין-לאומית דחתה אותו על הסף, בטענה כי מדובר בתהליך כפוי, המנוגד לחוק הבין-לאומי.

ב-30 בספטמבר 2022 נשיא רוסיה, ולדימיר פוטין, הכריז רשמית על סיפוח המחוז יחד עם שלושה מחוזות נוספים: חרסון, דונצק ולוהנסק. במעמד זה חתם ראש הממשל הצבאי-אזרחי של זפוריז'יה, יבגני בליצקי, על הסכם ההצטרפות לפדרציה הרוסית. מאז הכרזת הסיפוח, רוסיה מתייחסת למחוז זפוריז'יה כאחד מהסובייקטים הפדרליים שלה, אם כי שליטתה מוגבלת לאזורים הדרומיים והמרכזיים של המחוז. אוקראינה מחזיקה בשליטה על כ-27% מהשטח, לרבות העיר הגדולה זפוריז'יה שבצפון, המשמשת כמרכז האדמיניסטרטיבי החוקי של המחוז. מנגד, כ-73% משטח המחוז, בעיקר בחלקו הדרומי ובאזור קו החוף, נמצאים תחת שליטה רוסית, והעיר מליטופול משמשת כמרכז הניהולי באזור זה. תחנת זפוריז'יה, תחנת הכוח הגרעינית הגדולה באירופה, נשלטת על ידי רוסיה, בעוד שהתחנה ההידרואלקטרית דנייפר, הגדולה בנהר הדנייפר, נותרה בשליטה אוקראינית.

## עמדת הקהילה הבין-לאומית
סמכות השיפוט הרוסית על האזור אינה מוכרת על ידי אף מדינה ריבונית אחרת, אשר נחשב כמחוז זפוריז'יה באוקראינה. ממשלות מערביות ומרבית הארגונים הבין-לאומיים מצדדים בעמדת אוקראינה, ודחו את תוקף הסיפוח. הן הגדירו את המהלך כהפרה חמורה של החוק הבין-לאומי וכחלק מניסיון רוסי לשנות בכוח את גבולותיה הריבוניים של אוקראינה. דיווחים על הפרות זכויות אדם, כולל חטיפות, עינויים ורציחות, בשטחים הכבושים עוררו ביקורת נרחבת כלפי רוסיה מצד הקהילה הבין-לאומית.

לפי ארגון Human Rights Watch, כוחות רוסים עינו, רצחו וחטפו אזרחים אוקראינים בשטחים הכבושים של זפוריז'יה. לטענת הממשל בקייב, רוסיה משליטה טרור על האוכלוסייה המקומית.

## גאוגרפיה
זפורוז'יה נמצאת על חוף ים אזוב ועל הגדה המערבית של נהר הדנייפר.

## קישורים חיצוניים

* 

רוסיה
זפוריז'יה
קטגוריה:חבלי ארץ במחלוקת
קטגוריה:מדינות וטריטוריות שהוקמו ב-2022
פלוגת הנדסה 745

250px|ממוזער|שמאל|סמל היחידה. בצד ימין למעלה מופיעות האותיות '''סוב''' - סולל בונה. בצד שמאל למטה, על הנזר, מופיעות האותיות '''RE''' - Royal Engeneers
**פלוגת הנדסה 745** (באנגלית: **745 Artisan Works Coy.,R.E**) הייתה יחידת חיל ההנדסה המלכותי של הצבא הבריטי במלחמת העולם השנייה שכללה חיילים יהודיים מארץ ישראל, רובם ככולם עובדי "סולל בונה". היחידה פעלה בין השנים 1942–1946 ועסקה בבניית ביצורים, שדות תעופה וגשרים. על היחידה פיקד, בדרגת קפטן, שמואל "מולה" וילנסקי.

הפלוגה הוקמה בספטמבר 1942 והתגייסו אליה כ-270 איש ממנהלי חברת "סולל בונה", מנהלי עבודה ופועלים שעברו את גיל הגיוס. בסיסה הראשון היה בפורט תאופיק, על תעלת סואץ והיא פעלה במסגרת המערכה במדבר המערבי בבניית קו הביצורים באל עלמיין במדבר המערבי. לאחר מכן נפרסה מטוברוק ועד טריפולי. הפלוגה הקימה את הנמל החדש בעיר ביזרטה שבתוניס כהכנות לפלישת בעלות הברית לאיטליה. במרץ 1944 הגיעה הפלוגה לאיטליה ועסקה בשיקום דרכים, הקמת גשרים ובניית מחנות צבא.

עם תום המלחמה חברו אנשי הפלוגה בחשאי לשאול אביגור, מפקד המוסד לעלייה ב' וסייעו בהעפלה.

ב-1946 הוחזרה הפלוגה לארץ ישראל ופורקה.

## קישורים חיצוניים
* יואב אבניאון, יָפֶה, אֲבָל ...

## הערות שוליים

קטגוריה:יחידות ארץ-ישראליות בצבא הבריטי במלחמת העולם השנייה
קטגוריה:היישוב היהודי בארץ ישראל בימי מלחמת העולם השנייה
קטגוריה:זירת דרום ומרכז אירופה במלחמת העולם השנייה
קטגוריה:יחידות הנדסה צבאית
קטגוריה:סולל בונה
עונת 1974/1975 בליגה הלאומית בכדורסל

**עונת 1974/1975 בליגה הלאומית בכדורסל** הייתה עונתה ה-21 של ליגת הכדורסל הבכירה בישראל. הליגה הוגדלה ל-14 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו אליצור תל אביב, הפועל עפולה ומכבי חיפה. העונה הסדירה החלה ב-8 באוקטובר 1974 הסתיימה ב-15 בפברואר 1975 בניצחון של מכבי תל אביב בפעם השישית ברציפות. 

בהתאם לתוצאות העונה הפועל קריית חיים, הפועל עפולה והפועל מגידו ירדו ליגה.

## טבלת הליגה

## ראו גם

* גביע המדינה בכדורסל 1974/1975

## קישורים חיצוניים
* מידע מאתר מנהלת הליגה

קטגוריה:1974 בישראל: ספורט
קטגוריה:עונות בליגה העליונה בכדורסל בישראל
קטגוריה:1975 בישראל: ספורט
קטגוריה:תחרויות כדורסל ב-1974
קטגוריה:תחרויות כדורסל ב-1975
פצצת סירחון

שמאל|ממוזער|200px|מכל של פצצת סירחון
**פצצת סירחון** היא חפץ המיועד להפיץ ריח בלתי נעים חזק.

## שימושים
פצצות סירחון משמשות לייעודים מגוונים. אלו כוללים:
* בדיקת מערכות אוורור ומטהרי אוויר.
* מעשי קונדס
* מחאות פוליטיות
* לפיצוץ אירועים בתוך אולמות סגורים 
*איומים והפחדה. בשנות ה-30 וה-40 שימשו פצצות סרחון כדרך לפגוע בחנויות. 
*פיזור הפגנות

## מרכיבים
פצצות סירחון מיוצרות לרוב מאמוניה גופרתית או תיול. 

פצצת סירחון ניתן להכין משאריות מזון שהונחו מספר ימים לתסוס.
## קישורים חיצוניים

## הערות שוליים

קטגוריה:נשק כימי
היסטוריה של גיאנה הצרפתית

**ההיסטוריה של גיאנה הצרפתית** מתחילה בשנת 1498 כשהתגלתה על ידי מגלה הארצות הספרדי, כריסטופר קולומבוס. קודם לכן גיאנה הצרפתית הייתה מיושבת על ידי מספר עמים אינדיאנים, ביניהם: הקלינה (הקריבים), ארוואק, גליבי, פאליקור, טקו, וויאמפי (הידוע גם בשם אויאמפי) וויאנה. לתקופה שלפני גילויה על ידי כריסטופר קולמבוס אין היסטוריה כתובה.

## ניסיונות ליצור מושבות בגיאנה הצרפתית
שמאל|ממוזער|300px|חלוקת העולם לפי חוזה טורדסיאס
right|ממוזער|300px|אמנת ברדה
בשנת 1498 לאחר מסעו השלישי לאמריקה גילה כריסטופר קולומבוס את אזור גיאנה הצרפתית, וקרא לה "ארץ מנודים".

ניסיון ראשון להקים מושבה בגיאנה הצרפתית היה בשנת 1608. משלחת מהדוכסות הגדולה של טוסקנה בשם משלחת ת'ורנטון ניסתה להקים באזור מושבה איטלקית. מותו הפתאומי של פרדיננדו דה מדיצ'י, הדוכס הגדול של טוסקנה, עצר את הניסיון.

בשנת 1624 ניסו גם צרפתים להתיישב באזור, אך הפסיקו בגלל עוינות מצד הפורטוגזים אשר ראו בפלישת צרפת הפרה של חוזה טורדסיאס, שקבע את חלוקת יבשת אמריקה. למרות זאת, מתיישבים צרפתים ניסו לחזור בשנת 1630 אך נכשלו.

בשנת 1643 הצליחו הצרפתים להקים שם מושבה צרפתית בשם קאיין, שמאוחר יותר הפכה לעיר הבירה של גיאנה הצרפתית. הצרפתים גם הצליחו להקים עיר בשם סינאמארי (Sinnamary).

בשנת 1658 כבשה חברת הודו המערבית ההולנדית את קאיין והקימה במקומה מושבה הולנדית עם שם דומה. בשנת 1664, שוב חזרה צרפת לגיאנה הצרפתית והצליחה להקים שם עוד מושבה מטעמה. בשנת 1667 נקלטה השפה האנגלית באזור.

בעקבות חוזה ברדה, שהסדיר את חילוקי השטחים באזור אמריקה, כל גיאנה הצרפתית עברה לידי צרפת. למשך תקופה קצרה ב-1676 שלטה הולנד על האזור אך לאחר זמן קצר האזור הוחזר שוב לשלטון צרפת.

בשנת 1809, כבשה שייטת אנגלית ופורטוגזית את גיאנה הצרפתית לטובת הפורטוגזים, אך בסוף הוחזר האזור לצרפת, תחת השגחה פורטוגזית שארכה עד 1817.

## תחת שלטון צרפת
גיאנה הצרפתית היוותה משאב כלכלי חשוב למדינות ששלטו בה, הן בזכות אלפי הילידים ששימשו כעבדים והן בזכות אוצרות הטבע שהמושבה סיפקה. עיקר היצוא שלה היה סוכר, עץ, פלפל ותבלינים אחרים, וקאיין הבירה הייתה מוקפת מטעים. בשנת 1848 ביטלו הצרפתים את העבדות באזור, וחלק מן העבדים ברחו ליערות. ב-23 ביולי 1886 התגלה לראשונה זהב באזור.

בגיאנה הצרפתית הייתה מושבת עונשין ששימשה לכליאה בשם אי השדים, ובה הוחזקו אסירים, המפורסמים שביניהם היו אלפרד דרייפוס ואנרי שרייר.

לאחר כניעת צרפת לגרמניה במלחמת העולם השנייה, שמרה גיאנה הצרפתית על נאמנותה לצרפת של וישי. בחודש מרץ 1943 הוחלף שלטון וישי במושבה בהפיכה לא אלימה, בידי ועדה שתמכה בצרפת החופשית, שנתמכה על ידי קציני הצבא במושבה.

גיאנה הצרפתית הוכרזה רשמית כ"חבל ארץ שמעבר לים" של צרפת, ב-19 במרץ 1946. הכלא באי השדים נסגר ב-1951.

ב-1959 הציע שמעון פרס לז'אק סוסטל, שר המושבות הצרפתי, את החכרת גיאנה לישראל תמורת שני מיליון דולר על מנת שתשמש לה כמושבה. סוסטל הסכים. פרס הצליח לשכנע בעניין זה את הלל דן והם שיגרו משלחת של שבעה אנשים לתור את הארץ הזו.
המשלחת חזרה עם דו"ח מפורט וסרט של הביקור. ליוזמה היו מספר מתנגדים. פנחס ספיר התנגד לכך באומרו כי "זה אסון, קולוניאליזם, אימפריאליזם שימיט שואה באפריקה והתנגדות בדרום אמריקה". גם דוד בן-גוריון השתכנע שאין לישראל מה לחפש בג'ונגלים של גיאנה. ההצעה נדחתה על ידי הממשלה בישראל. גולדה מאיר התנגדה והודיעה שהדבר יקום על גופתה המתה, אך פרס טען שזה היה רעיון גדול.

## קישורים חיצוניים

## הערות שוליים

קטגוריה:גיאנה הצרפתית
קטגוריה:צרפת: היסטוריה
גיאנה הצרפתית
יעקב דולז'נסקי

**יעקב דולז'נסקי** (1866 – 29 במרץ 1928) היה מראשוני וממובילי הכירורגיה בארץ ישראל, פרופסור לכירורגיה, עורך "הרפואה" בשנים 1924–1928.

## קורות חיים
דולז'נסקי נולד ב-1866 בבאחמוט, רוסיה (כיום אוקראינה). בגיל 12 ברח מבית אביו כדי ללמוד בגימנסיה. התפרנס משעורים פרטיים. למד רפואה באוניברסיטת דורפאט.

לאחר תום לימודיו עבד כרופא בפלך יקטרינוסלב ובפלך טולה. בתקופה זו התקרב ללב טולסטוי ומשפחתו.

התמחה בכירורגיה בהיידלברג. ניהל בית חולים עירוני ביקטרינוסלב, אוקראינה.

במלחמת רוסיה יפן, בשנים 1904–1905, פיקד על בית חולים צבאי. לאחר שחרורו מהצבא התמנה לפרופסור לכירורגיה ולדיקן הפקולטה החדשה באוניברסיטת יקטרינוסלב.

ב-1920 עלה לארץ ישראל עם רעייתו מרים ובנו ליאוניד, והתיישב בירושלים. עבד מספר שנים ככירורג ראשי בבית החולים מאיר רוטשילד בירושלים.

לאחר שהסתכסך עם הנהלת בית החולים מפני שלא קיבלו את דרישתו לבצע חידושים במחלקתו עבר לנהל מחלקה כירורגית בבית החולים ביקור חולים.

במאורעות תרפ"ט הגדיל המוסד את מספר המיטות הכירורגיות. בפצועים טיפלו ד"ר גרשון (ג'ורג') גרי, ד"ר פליקס דנציגר ומנהל המחלקה הכירורגית פרופ' דולז'נסקי.

ב-1924 התמנה כעורך ראשי ל"הרפואה", לאחר שהעורך הראשון ד"ר יוסף צבי שטיין נבחר ליו"ר הסתדרות הרופאים בישראל. דולז'נסקי השקיע מכספו הפרטי כדי לחדש את הופעת כתב העת.

היה ממייסדי המחלקה הרפואית של הספרייה הלאומית.

מות רעייתו מרים היה עבורו מכה קשה.

נפטר ב-1928 בירושלים לאחר שנותח מספר חודשים קודם לכן בדרכי המרה בברלין.

בנו, פרופ' ליאוניד דולז'נסקי (1898–1948), שניהל את המחלקה לפתולוגיה ניסיונית באוניברסיטה העברית, בבית רנטוף בהר הצופים עלה ביום ד' בניסן תש"ח (13.4.1948) בשיירת הדסה שעלתה להר הצופים ובה מצא את מותו. נכדתו, רינה אטינגר (פאני דולז'נסקי 1926-2011), כיהנה כפרופסורית במחלקה לרפואה ניסויית וחקר הסרטן בבית הספר לרפואה של האוניברסיטה העברית והייתה נשואה לפרופ' שמואל אטינגר.

## לקריאה נוספת
* יעקב דולז'נסקי - הרפואה 2, 1928, עמוד 103.
* פרופ' יעקב דולז'נסקי הארץ 18 בינואר 1921.

## הערות שוליים

קטגוריה:מנהלי בתי חולים יהודים
קטגוריה:רופאים יהודים אוקראינים
קטגוריה:רופאים יהודים רוסים
קטגוריה:רופאים צבאיים יהודים
קטגוריה:עורכי עיתונים ביישוב
קטגוריה:סגל מרכז רפואי הדסה
קטגוריה:עורכי כתבי עת ביישוב
קטגוריה:כירורגים ביישוב
קטגוריה:יהודים בצבא האימפריה הרוסית
קטגוריה:אישים במלחמת רוסיה–יפן
קטגוריה:אנשי העלייה השלישית
קטגוריה:יהודים הקבורים בהר הזיתים: חלקת הפרושים
קטגוריה:ארץ-ישראלים שנולדו ב-1866
קטגוריה:ארץ-ישראלים שנפטרו ב-1928
עונת 1975/1976 בליגה הלאומית בכדורסל

**עונת 1975/1976 בליגה הלאומית בכדורסל** הייתה עונתה ה-22 של ליגת הכדורסל הבכירה בישראל. הליגה צומצמה ל-13 קבוצות. בתחילת עונה זו חייבה הנהלת הליגה לראשונה את כל הקבוצות לשחק באולמות סגורים ולא במגרשים פתוחים.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל גן שמואל, והפועל פתח תקווה. העונה הסדירה החלה ב-5 באוקטובר 1975 הסתיימה ב-4 באפריל 1976 בניצחון של מכבי תל אביב בפעם השביעית ברציפות. 

בהתאם לתוצאות העונה הפועל גן שמואל, הפועל חיפה ובית"ר ירושלים ירדו ליגה.

## טבלת הליגה

## ראו גם

* גביע המדינה בכדורסל 1975/1976

## קישורים חיצוניים
* מידע מאתר מנהלת הליגה

קטגוריה:1976 בישראל: ספורט
קטגוריה:עונות בליגה העליונה בכדורסל בישראל
קטגוריה:1975 בישראל: ספורט
קטגוריה:תחרויות כדורסל ב-1976
קטגוריה:תחרויות כדורסל ב-1975
עונת 1976/1977 בליגה הלאומית בכדורסל

**עונת 1976/1977 בליגה הלאומית בכדורסל ** הייתה עונתה ה-23 של ליגת הכדורסל הבכירה בישראל. התוכניות היו לצמצם את הליגה ל-12 קבוצות. בעקבות כך שהפועל פתח תקווה שזכתה בעונה הקודמת במקום השביעי ביטלה את השתתפותה, הליגה צומצמה ל-11 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי דרום תל אביב, והפועל עפולה. העונה הסדירה החלה ב-11 באוקטובר 1976 הסתיימה ב-4 באפריל 1977 בניצחון של מכבי תל אביב בפעם השמינית ברציפות. 

בהתאם לתוצאות העונה הפועל ירושלים ירדה ליגה.
הפועל פתח תקווה פרשה מהליגה לאחר מחזור אחד, תוצאותיה התבטלו ולא צורפה קבוצה אחרת במקומה.

## טבלת הליגה

## ראו גם

* גביע המדינה בכדורסל 1976/1977

## קישורים חיצוניים
* מידע מאתר מנהלת הליגה

קטגוריה:1976 בישראל: ספורט
קטגוריה:עונות בליגה העליונה בכדורסל בישראל
קטגוריה:1977 בישראל: כדורסל
קטגוריה:תחרויות כדורסל ב-1976
קטגוריה:תחרויות כדורסל ב-1977
סיגואטרה

**סיגואטרה** היא הרעלת מזון הנגרמת כתוצאה מאכילת דגי שוניות מסוימים אשר בשרם מזוהם ברעלנים הנקראים סיגואטוקסינים הנוצרים בדינופלגלטים, יצורים מיקרוסקופיים הנפוצים באזורי ים טרופיים וסובטרופיים. אותם יצורים מיקרוסקופיים נדבקים לשוניות אלמוגים ואצות ונאכלים על ידי דגים אוכלי-צמחים. דגים אלה נאכלים על ידי דגים טורפים גדולים יותר ובאופן זה הרעלן נמצא במארג המזון. אכילת דגים טורפים, הנמצאים סמוך לראש שרשרת המזון באזורי ים טרופיים וסובטרופיים (כמו דקריים, מורניים, ברקודות, צניניתיים, דגי בס וחדקניים) מגבירה את הסיכוי לחלות בסיגואטרה.

הסיגואטוקסין הוא חסר ריח, חסר טעם ולא ניתן להסירו מן המזון בבישול.

## תסמיני ההרעלה
התסמינים העיקריים של סיגואטרה הם בדרכי העיכול ובמערכת העצבים. התסמינים במערכת העיכול כוללים בחילות, הקאות ושלשולים, אחריהם מופיעים בדרך כלל תסמינים במערכת העצבים הכוללים כאבי ראש, כאבי שרירים, נמלול, אטקסיה, ורטיגו, והזיות. מקרים קשים של הרעלה עשויים לגרום לאלודינה מקור, כאב עצבי היוצר תחושת כווייה הנגרם מגירוי קר. תסמיני סיגואטרה עלולים להימשך לאורך זמן עד שלעיתים הם מביאים לאבחנה שגויה של טרשת נפוצה.

קיימים דיווחים על התפתחות דיספראוניה, כאב בעת קיום יחסי מין, דווחו אצל בני זוג בריאים לאחר שקיימו יחסי מין עם שותפים שלקו בסיגואטרה, דבר המעיד על כך שייתכן כי הרעלן יכול להיות מועבר ביחסי מין. קיימים דיווחים בספרות הרפואית על תינוקות יונקים שלקו בשלשול ובפריחה בעור הפנים לאחר שינקו מאימהות שהורעלו, דבר המעיד על כך שייתכן כי הרעלן מועבר בחלב אם.

תסמיני סיגואטרה עלולים להימשך לאורך שבועות ואף שנים ובמקרים קיצוניים אף לאורך 20 שנה, תוך שהם גורמים לנכות. רוב בני האדם המורעלים בסיגואטרה מתאוששים לאיטם לאורך זמן. לעיתים תסמיני ההרעלה מופיעים שוב לאחר ההתאוששות, זאת לאחר צריכת מזון המכיל אגוזים, גרעינים, משקאות אלכוהוליים, דגים או מוצרי מזון המכילים דגים, עוף או ביצים וכן חשיפה לאדי אקונומיקה וחומרים כימיים אחרים. אף פעילות גופנית עלולה לגרום להופעה מחודשת של התסמינים.

## זיהוי דגים מורעלים
קיימות שיטות מדעיות שונות לזיהוי דגים אשר בשרם מכיל סיגואטוקסינים, כולל שימוש בספקטרומטר מסה. הקושי העיקרי בבדיקות המעבדה הקיימות הוא בקביעת ריכוז הרעלן שהוא בעל משמעות קלינית.

לצד השיטות המדעיות קיימות שיטות עממיות שונות. בצפון אוסטרליה, שם נפוצה הרעלת הסיגואטרה, קיימות מספר שיטות לזיהוי דגים מורעלים. אחת מהן כרוכה באמונה כי זבובים אינם מתיישבים על דגים מזוהמים. על פי שיטה אחרת, חתולים האוכלים דגים מזוהמים ילקו בתסמינים הבולטים של סיגואטרה. על פי שיטה שלישית יש להחדיר מטבע כסף מתחת לקשקשי דג ואם המתכת משחירה, זהו דג מזוהם. בגראנד קיימן מקומיים הלוכדים דג ברקודה, מניחים פיסה מן הדג על הקרקע כדי שנמלים יעלו עליה, במידה והנמלים ממשיכות לנוע, הדג בטוח למאכל.

לרבות מן השיטות העממיות לא נמצא בסיס מדעי. אף שחתולים אכן לוקים בהרעלת סיגואטרה מאכילת דגים מזוהמים, קשה לבצע בדיקה זו באופן מדויק ואמין.

## טיפול
לא קיים טיפול יעיל להרעלת סיגואטרה. רוב הטיפול הרפואי מתמקד בהקלת התסמינים. קיימות ראיות לכך שחוסמי תעלות סידן, כמו ניפדיפין ווראפאמיל נמצאו יעילים לטיפול בתסמינים הנותרים לאחר חלוף המחלה הראשונית, כגון הפרעות במחזור הדם וכאבים בחזה. תסמינים אלה נוצרים כתוצאה מהתכווצות דפנות כלי הדם עקב השפעת הרעלן.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תוצאים רעילים של חומרים לא רפואיים
קטגוריה:הרעלת מזון
ישראל סום

**ישראל (איזידור) סום** (1910–1984) היה פעיל ציוני, רופא פנימי עורך הרפואה 1968–1984, מנהל כללי של קופת חולים של הציונים הכלליים (קופ"ח מרכזית), (לימים קופת חולים מאוחדת).

## ביוגרפיה

נולד ב-1910 בקולומינה, גליציה המזרחית אוסטרו-הונגריה. סיים את לימודיו התיכוניים בגימנסיה העברית בלבוב. בהיותו תלמיד בגימנסיה הצטרף לתנועת "הנוער הציוני".

התקבל ללימודי רפואה באוניברסיטת ברטיסלאבה. סיים את לימודי הרפואה בשנת 1936.

במשך השנים 1931–1935 במקביל ללמודי הרפואה וגם לאחר סיום לימודיו עסק בפעילות ציונית והיה ציר בקונגרסים הציוניים בשנים 1933, 1935, 1937, ו-1939.

בשנת 1938 עלה לארץ-ישראל. היה חבר קיבוץ תל יצחק. בשנת 1941 השתקע בתל אביב.

ב־1941 החל את התמחותו בבית החולים "הדסה" במחלקה הפנימית בניהולו של פרופ' גאורג צונדק. לאחר סיום התמחותו ב-1945 עבד במחלקה כרופא בכיר עד שנת 1965.

משנת 1957 היה סגן עורך הרפואה, סגנו של פרופ' שמעון רוזנבאום ועם מותו נתמנה לעורך ראשי, במשך 16 שנים, (עד למותו).

בשנת 1962 עם מותו של ד"ר לוי עפרון נתמנה למנהל הכללי של קופ"ח של "הציונים הכללים". ב-1974 יזם וביצע את האיחוד של קופ"ח של "הציונים הכללים" (קופ"ח מרכזית), עם קופת חולים עממית לקופת חולים מאוחדת.

סום היה חבר בוועדת הבריאות של משרד הבריאות ובוועדת האיגוד הבינלאומי לרפואה פנימית.

ב-1979 העניקה לו עיריית תל אביב את פרס סולד לרפואה והיגיינה ציבורית.

נפטר ב-1984.

## ספר שערך
* משה לויטל, "הרופא בביתך : מדריך רפואי", הוצאת מסדה, תל אביב, 1947, (206 עמודים)

## ממאמריו
* "ליובל העשרים של "קורות", עיתונה של החברה לתולדות הרפואה ומדעי הטבע בישראל", הרפואה, כרך פ"ב, חוברת י', ב' סיון תשל"ב, 15.5.1972, עמוד 479.
* "הלבוש החדש של הרפואה", הרפואה, כרך ע"ג, חוברת י', י"ב חשון תשכ"ח, 15.11.1967, עמוד 355.

## הנצחתו

מרפאה אזורית של קופת חולים מאוחדת ברמת גן קרויה על שמו.

## ראו גם
הרפואה

## הערות שוליים

קטגוריה:ישראלים ילידי האימפריה האוסטרו-הונגרית
קטגוריה:אנשי העלייה החמישית
קטגוריה:אישים שהשתתפו בוועידות הקונגרס הציוני העולמי
קטגוריה:רופאים ביישוב
קטגוריה:רופאים פנימיים ישראלים
קטגוריה:סגל בית החולים הדסה תל אביב
קטגוריה:עורכי כתבי עת ישראלים
קטגוריה:תל אביב-יפו: רפואה
קטגוריה:חברי הציונים הכלליים
קטגוריה:זוכי פרס סולד
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1910
קטגוריה:ישראלים שנפטרו ב-1984
עונת 1977/1978 בליגה הלאומית בכדורסל

**עונת 1977/1978 בליגה הלאומית בכדורסל ** הייתה עונתה ה-24 של ליגת הכדורסל הבכירה בישראל. הליגה כללה 12 קבוצות. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל חיפה וביתר תל אביב. לראשונה בתולדות הליגה הוחלט לקיים שלב הכרעה בנוסף לליגה הסדירה, בשיטת פלייאוף.
איגוד הכדורסל בחר לקיים "גמר-סל" בסיום העונה הסדירה, כאשר לפי השיטה החדשה שנקבעה, שש הקבוצות הראשונות יעפילו לליגה פנימית וישחקו עשרה משחקים בשיטת ליגה בת שני סיבובים. זו הייתה שיטת הפלייאוף הראשונה בכדורסל הישראלי אי פעם.
העונה הסדירה החלה ב-24 באוקטובר 1977 הסתיימה ב-21 במרץ 1978. הפלייאוף החל ב-27 במרץ 1978 והסתיים ב-24 באפריל 1978, בניצחון של מכבי תל אביב שסיימה במקום הראשון גם בעונה הסדירה וגם בפלייאוף עם 2 הפסדים בלבד ב-32 משחקים סך הכל (כאשר מתוכם מנצחת מכבי תל אביב 10 מתוך 10 משחקיה בפלייאוף) והניפה את צלחת האליפות בפעם התשיעית ברציפות. 

בהתאם לתוצאות העונה מכבי חיפה והפועל גבעת ברנר ירדו ליגה.

במחזור השלישי של הפלייאוף נרשם הטריפל-דאבל המתועד הראשון בתולדות הליגה הישראלית, כאשר בוב פליישר ממכבי תל אביב קלע 20 נקודות, השיג 17 ריבאונדים, והוסיף 10 חסימות במשחק בו ניצחה קבוצתו את הפועל רמת גן 75:98.

## טבלת הליגה הסדירה

## טבלת בית הפלייאוף

## ראו גם

* גביע המדינה בכדורסל 1977/1978

## קישורים חיצוניים
* מידע מאתר מנהלת הליגה
* אלישע שוחט, ספר הכדורסל הישראלי, עמוד 198-201

קטגוריה:1978 בישראל: ספורט
קטגוריה:עונות בליגה העליונה בכדורסל בישראל
קטגוריה:1977 בישראל: כדורסל
קטגוריה:תחרויות כדורסל ב-1978
קטגוריה:תחרויות כדורסל ב-1977
צביר הבתולה

[ממוזער|שמאל|מרכז צביר הבתולה: משמאל למטה (דרום-מזרח) [M87, בצד ימין (מערב) M84 (הכי ימנית) ו-M86, ביניהן NGC 4387 ומתחת להן NGC 4388, מעל M86 נמצאת NGC 4402 ומשמאל לה "העיניים" - NGC 4435 ו-NGC 4438. הכי למעלה NGC 4477 ומתחת לה NGC 4473]]
**צביר הבתולה** הוא צביר גלקסיות גדול, המכיל כ-2,000 גלקסיות, אשר מסתו הכוללת נאמדת ב-1015 מסות שמש, וקוטרו כ-15 מיליון שנות אור. הצביר נמצא בקבוצת הכוכבים בתולה (וגולש לתוך קבוצת שערות ברניקי) במרחק של כ-54 מיליון שנות אור משביל החלב, והוא הצביר הגדול הקרוב ביותר לקבוצה המקומית. צביר זה נמצא במרכזו של צביר-על הבתולה, הכולל את הקבוצה המקומית, כמו גם קבוצות גלקסיות וצבירי גלקסיות נוספים.

## היסטוריה
[ממוזער|שמאל|מסלול שביט משנת 1779 וערפיליות שסומנו על ידי [שארל מסיה בקבוצות הכוכבים בתולה ושערות ברניקי: M49 מסומנת על ידי Nebul1771  M58, - M60 מסומנות על ידי 3Nebul1779  M61 מסומנת על ידי Neb. 1779 המספרים 1-3 מסמנים את M98 - M100 המספרים 4-11 מסמנים את M84 - M91]]
בשנת 1771 גילה האסטרונום הצרפתי שארל מסיה את הגלקסיה הראשונה בצביר, M49. כשמונה שנים לאחר מכן, גילו מסיה, יוהאן גוטפריד קלר ובארנבוס אורייאני את הגלקסיות M58, M59, M60 ו-M61, בזמן שעקבו אחרי שביט שעבר באזור. בשנת 1781 גילו מסיה ועוזרו, פייר מאשן, 11 גלקסיות נוספות (M84 - M91, ו-M98 - M100). אי לכך, מספרן הכולל של גלקסיות הצביר המצוינות בקטלוג מסיה עומד על 16. בשנים שלאחר מכן, נרשמו עשרות גילויים חדשים של גלקסיות גדולות בצביר. מספרן הנוכחי מוערך כאלפיים; כמאתיים מתוכן הן גלקסיות גדולות, והשאר גלקסיות ננסיות. הקטלוג הכללי החדש מכיל כ-160 גלקסיות החברות בצביר.

## מאפיינים
צביר הבתולה הוא צביר דליל יחסית, שצורתו בלתי סדורה. הוא מכיל כ-130 גלקסיות ספירליות, כ-50 גלקסיות עדשה וכ-30 גלקסיות אליפטיות. שאר הגלקסיות שבו הן גלקסיות ננסיות, שרובן הגדול אליפטי. ניתן לזהות בצביר שלושה אזורים צפופים יחסית, שמהווים תתי-צבירים: תת-צביר הבתולה A, שמקיף את M87; תת-צביר הבתולה B, שמקיף את M49; ותת-צביר הבתולה C, שמקיף את M59. הגלקסיות האליפטיות וגלקסיות העדשה נוטות להצטופף בצבירים ובקווים המחברים אותם, בעוד שהגלקסיות הספירליות והננסיות מתאפיינות בפיזור אקראי.

בשל מסתו העצומה של הצביר, הגלקסיות שבו נעות האחת ביחס לשנייה במהירויות גבוהות. בזכות אפקט ההסחה לאדום, ניתן לזהות כי מהגלסקיות מתקרב לשביל החלב, ואילו חלקן האחר מתרחק. טווח התנועה משתרע בין 517- קילומטר לשנייה (IC 3258, המתקרבת לשביל החלב) לבין 2,524 קילומטר לשנייה (NGC 4388, המתרחקת משביל החלב). המהירות היחסית בין שתי גלקסיות קיצון אלה היא כ-3,000 קילומטר בשנייה. אף על פי שהקבוצה המקומית וצביר הבתולה מתרחקים זה מזה, הם צפויים להאט עד לעצירה, ואז לחזור ולהתקרב עד שיתמזגו לבסוף לצביר אחד. תחזית זו נגזרת מאומדן המסה הכוללת של הגופים האסטרונומיים, וחישוב האפקט של הכבידה ההדדית ביניהם. המהירות הממוצעת של גלקסיות הצביר ביחס לשביל החלב היא כ-1,100 קילומטר בשנייה.

בצביר זה התגלה לראשונה כוכב תועה.

## חברות הצביר העיקריות
450px|ממוזער|שמאל|מפת צביר הבתולה וסביבתו
450px|ממוזער|שמאל|מפה מפורטת של צביר הבתולה
בצביר יש כ-50 גלקסיות עם דרגת בהירות 11 ומטה, אותן ניתן לראות באמצעות ציוד חובבים.

## קישורים חיצוניים

* ריצ'רד פאוול: צביר הבתולה באטלס השמים
* 
* 

## הערות שוליים

*
בתולה
קטגוריה:קבוצת הכוכבים בתולה
בעיית סוסלין

במתמטיקה, **בעיית סוסלין** היא שאלה לגבי קבוצות סדורות קווית שהועלתה על ידי מיכאיל יעקובלביץ סוסלין (1920) ופורסמה לאחר מותו, עקב מותו המפתיע בגיל 25. הבעיה התגלתה כבלתי תלויה במערכת האקסיומות של צרמלו - פרנקל, שהיא מערכת האקסיומות הסטנדרטית עבור תורת הקבוצות האקסיומטית.

## ניסוח הבעיה
אם קבוצה סדורה קווית לא ריקה R מקיימת את ארבעת המאפיינים הבאים:
# R אינה מכילה איבר מקסימלי או איבר מינימלי;
# הסדר ב-R הוא צפוף (בין כל 2 איברים, יש איבר נוסף);
# הסדר על R הוא שלם: לכל קבוצה חסומה לא ריקה של איברים מ-R קיימים סופרמום ואינפימום;
# עוצמתה של קבוצה של קטעים פתוחים זרים ב-R היא לכל היותר אָלֶף אֶפֶס.
האם הסדר ב-R בהכרח איזומורפי לסדר בישר הממשי **R**?

אם הדרישה הרביעית מוחלפת בדרישה ש R מכילה קבוצה צפופה בת מנייה (כלומר, R היא ספרבילית) אז התשובה לשאלה היא אכן כן: הסדר בכל קבוצה R כזו בהכרח איזומורפי לסדר בישר הממשי (הוכח על ידי קנטור, שהראה גם שהרציונליים הם הקבוצה הסדורה היחידה שהיא בת-מניה, צפופה, ונטולת מינימום ומקסימום).

הדרישה הרביעית ברשימה למעלה ידועה כ**תכונת סוסלין**.

## השלכות
כל קבוצה סדורה קווית שאיננה איזומורפית לישר הממשי R אבל מקיימת את (1) – (4) ידועה כישר סוסלין. השערת סוסלין אומרת שאין ישרי סוסלין: כל סדר קווי צפוף, חסר נקודות קצה ושלם שמקיים את תכונת סוסלין הוא איזומורפי לסדר בR. טענה שקולה היא שלכל עץ מגובה ω1 קיים ענף מאורך ω1 או אנטי-שרשרת מעצמה אלף אפס.

בעיית סוסלין הוכחה כבלתי תלויה במערכת האקסיומות של צרמלו - פרנקל.

## הערות שוליים

 קטגוריה:קבוצות סדורות
מלקולם דילייני

**מלקולם האקים דילייני** (באנגלית: **Malcolm Hakeem Delaney**; נולד ב-11 במרץ 1989) הוא כדורסלן אמריקאי המשחק בעמדת הרכז בקבוצת אולימפיה מילאנו מליגת העל האיטלקית והיורוליג.

## קריירת משחק
בשנת 2011 חתם באלאן שאלון הצרפתית, שמשחקת בליגת העל הצרפתית בכדורסל. בשנת 2012 חתם בבודיוולניק קייב מקייב בירת אוקראינה, שמשחקת בסופרליגה האוקראינית בכדורסל. כששיחק בקבוצה נבחר לחבר חמישיית העונה ביורוקאפ לשנות 2013. בשנת 2013 חתם לשנה אחת בבאיירן מינכן מליגת העל הגרמנית בכדורסל. באפריל 2014 זכה בפרס ה-MVP של הבונדסליגה. לאחר שבסוף העונה ניצחה באיירן את אלבה ברלין בגמר וזכתה באליפות, נבחר דילייני ל-MVP של הגמר.

ב-2 ביולי 2014 חתם לשנה אחת בלוקומוטיב קובאן. לאחר שנה חתם לשנה נוספת במועדון. הוא הוביל את המועדון לפיינל פור היורוליג בשנת 2016, והקבוצה סיימה במקום השלישי. דילייני קלע 16.3 נקודות בממוצע למשחק, 5.5 אסיסטים ו-3.4 ריבאונדים במעל 30 משחקי יורוליג.

בין 2016 ל-2018 שיחק באטלנטה הוקס וביולי 2018 עבר לגואנגדונג סאות'רן טייגרס מליגת העל הסינית.

בספטמבר 2019 חתם על חוזה בברצלונה מליגת העל הספרדית.

במאי 2020 ברצלונה שחררה את דילייני מחוזהו.

ב-2 ביוני 2020 דילייני חתם לשנתיים באולימפיה מילאנו מליגת העל האיטלקית.

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:כדורסלני לוקומוטיב קובאן
קטגוריה:כדורסלני אלאן שאלון
קטגוריה:כדורסלני אטלנטה הוקס
קטגוריה:כדורסלני וירג'יניה טק
קטגוריה:כדורסלני בודיוולניק קייב
קטגוריה:כדורסלני באיירן מינכן
קטגוריה:כדורסלני גואנגדונג סאות'רן טייגרס
קטגוריה:כדורסלני ברצלונה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שחקני NBA שלא נבחרו בדראפט
קטגוריה:בולטימור: כדורסלנים
קטגוריה:אמריקאים שנולדו ב-1989
Deep Space Climate Observatory

שמאל|ממוזער|250px|מצפה האקלים בחלל העמוק
שמאל|ממוזער|250px|התמונה הראשונה של DSCOVR שפורסמה על ידי נאס"א מראה את יבשת אמריקה ממרחק של מיליון וחצי קילומטר.
**Deep Space Climate Observatory** (**DSCOVR**, **מצפה האקלים בחלל העמוק**, לשעבר נודע גם כ-**Triana**, ובאופן לא רשמי גם כ-**GoreSat**) הוא טלסקופ ולוויין מזג אוויר של מנהל האוקיינוסים והאטמוספירה הלאומי בארצות הברית. הלוויין שוגר מכף קנוורל ב-11 בפברואר 2015 על גבי טיל פאלקון 9 של חברת SpaceX.

DSCOVR פותח במקור על ידי נאס"א, על פי הצעתו של סגן הנשיא אל גור ב-1998, לצורך תצפית על כדור הארץ. הוא ממוקם בנקודת לגראנז' L1 בין השמש לכדור הארץ, במרחק של כמיליון וחצי קילומטר מכדור הארץ. הוא מפקח על השינויים ברוח השמש, מספק אזהרה מוקדמת על סערות מגנטיות מסוג coronal mass ejection ובוחן תופעות על פני כדור הארץ, כולל שינויים בשכבת האוזון, אבק, אפר געשי, גובה עננים, כיסוי צמחייה ואקלים. במיקום בו הוא נמצא הוא צופה באופן קבוע על השמש וצידו המואר של כדור הארץ. הלוויין מקיף את נקודת L1 בין השמש לארץ כל שישה חודשים, ובכך נעה הזווית בין הלוויין, כדור הארץ והשמש בין 4 ל-15 מעלות. הוא מצלם את כדור הארץ במלואו בערך כל שעתיים, ומסוגל לעבד את התמונות מהר מכל לוויין תצפית אחר.

DSCOVR התחיל לחוג מסביב ל-L1 ב-8 ביוני 2015, לאחר כ-100 ימים מאז שיגורו. אחרי שהחללית הגיעה ליעדה והחלה את פעילותה, החלה נאס"א להציג תמונות בזמן אמת של כדור הארץ דרך האינטרנט.

לאחר ש-DSCOVR נשלח ליעדו, השלב השני של המשגר הושאר במסלול כפסולת חלל כדי לנצל את מרב הדלק בהגעה למסלול. בינואר 2022 פורסם כי ההערכה היא שהוא יתנגש בירח בתחילת מרץ 2022 במהירות של 2.58 קילומטר לשנייה., אולם הסתבר שזה לא השלב השני של שיגור זה אלא שלב שני של שיגור צ'אנג-אה 5 T1

[שמאל|ממוזער|250px|מיקום [נקודת לגראנז' L1 בין כדור הארץ לשמש, בה ממוקם DSCOVR]]

## קישורים חיצוניים

* 
* 
* 

## הערות שוליים

[ימין|ממוזער|350px|אנימציה של תמונות שצילם DSCOVR, בהן נראה צידו המרוחק של [הירח כשהוא חולף על פני כדור הארץ]]

קטגוריה:לוויינים אמריקאיים
קטגוריה:צילום על ידי לוויין
שלדגי מים

[ממוזער|נקבה של [שלדג האמזונאס עפה]]
**שלדגי מים** (שם מדעי: Cerylinae) היא תת-משפחה במשפחת השלדגיים של עופות מים בעלי מקור מוארך מעט המותאמים לדיג. בקבוצה זו 3 סוגים ו-9 מינים.

זו אחת מ-3 תת-משפחות של שלדגיים והיא מיוצגת בישראל במין פרפור עקוד. הפרפור מסוגל לרפרף במקום אחד מעל המים עד שהוא מבחין בטרף וצולל אליו. גם שאר המינים מתנהגים כמותו והם חיים באמריקה הצפונית והדרומית, אפריקה ואזורים שונים באירופה ואסיה. 

שלדגים אלה קטנים יחסית, בעלי מקור ארוך וציצה מאחורי ראשם. הם ניזונים בעיקר מדיג וחלק מהמינים מסוגלים לרפרף בלי לזוז ממקומם מעל המים.

## מיון
*תת-משפחה **שלדגי מים** (Cerylinae)
**סוג *Megaceryle*
***מין שלדג ענק (*Megaceryle maxima*)
***מין שלדג מצויץ (*Megaceryle lugubris*)
***מין פרפור אפור (*Megaceryle alcyon*)
***מין שלדג טבעתי (*Megaceryle torquata*)
**סוג ומין יחיד פרפור עקוד (*Ceryle rudis*) - מצוי בישראל
**סוג *Chloroceryle*
***מין שלדג האמזונאס (*Chloroceryle amazona*)
***מין שלדג ירוק (*Chloroceryle americana*)
***מין שלדג ירקרק-אדמוני (*Chloroceryle inda*)
***מין שלדג אמריקאי קטן (*Chloroceryle aenea*)

## קישורים חיצוניים

קטגוריה:בעלי חיים שתוארו ב-1851
קטגוריה:טקסונים שתוארו בידי לודוויג רייכנבאך
קטגוריה:שלדגיים
שלדגי נהר

**שלדגי נהר** (שם מדעי: Alcedininae) היא תת-משפחה במשפחת השלדגיים של עופות מים בעלי מקור מוארך מעט המותאמים לדיג. בקבוצה זו 4 סוגים ו-24 מינים.

בני קבוצה זו הם טורפים וניזונים מיצורים קטנים שהם צדים במים, ובעיקר מדגים, למרות שכמה מינים ניזונים יותר מחרקים. אלו הקטנים שבבני המשפחה וגם המקושטים ביותר. הם חיים בנהרות ואגמים חמימים או ממוזגים באירופה, אסיה ואפריקה ומרחיקים עד לאוסטרליה.

בארץ ישראל נפוץ המין המוכר שלדג גמדי.

## מיון

## גלריה

קובץ:Madagascar Pygmy Kingfisher (Corythornis madagascariensis), Mantadia National Park, Madagascar.jpg
קובץ:Zwartsnavelijsvogel 01.JPG|שלדג מלגשי
קובץ:Oriental dwarf kingfisher.jpg
קובץ:Udang-merah sulawesi at BOLMUT.JPG


## קישורים חיצוניים

קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:שלדגיים
שלדגי עצים

**שלדגי עצים** (שם מדעי: Halcyoninae) היא תת-משפחה במשפחת השלדגיים של עופות מים והיא אחת משלוש תת-משפחות של שלדגיים. זוהי הקבוצה הגדולה ביותר והיא כוללת 12 סוגים ו-61 מינים.

בני קבוצה זו שהם שוכני עצים ויערות, חיים באזורים טרופיים או ממוזגים באפריקה, דרום אסיה, דרום-מזרח אסיה, אוסטרליה ואיי האוקיינוס השקט.

מינים אלה הם הגדולים במשפחה והם בעלי מקור ארוך גדול, ובדרך כלל בעל צבע עז, עיניים גדולות והם קולניים מאוד, דבר הבולט בעיקר אצל הקוקבורה מאוסטרליה. בניגוד לשאר השלדגים, הם לא ניזונים רק מדגים אלא גם מיצורים אחרים, חרקים ופרוקי-רגליים וכן חולייתנים קטנים שונים. לעיתים הם ניזונים גם מפירות.

## מיון
*תת-משפחה **שלדגי עצים** (Halcyoninae)
**סוג *Actenoides*
**סוג ומין יחיד *Caridonax fulgidus*
**סוג ומין יחיד *Cittura cyanotis*
**סוג ומין יחיד *Clytoceyx rex*
**סוג שלדג עצים (*Halcyon*)
**סוג ומין יחיד *Lacedo pulchella*
**סוג ומין יחיד *Melidora macrorrhina*
**סוג *Pelargopsis* - בו המין שלדג קפנסי
**סוג *Tanysiptera*
**סוג קוקבורה (*Dacelo*)
**סוג *Syma*
**סוג *Todirhamphus* - בו המין שלדג קדוש

## קישורים חיצוניים

קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
קטגוריה:שלדגיים
ג'ורג' מונקטון-ארונדל, ויקונט גולוויי השמיני

**ג'ורג' ויר ארונדל מונקטון-ארונדל, ויקונט גולוויי השמיני** (באנגלית: **George Vere Arundel Monckton-Arundell, 8th Viscount Galway**; 24 במרץ 1882 – 27 במרץ 1943) היה המושל הכללי של ניו זילנד בין השנים 1935 – 1941.

## ראשית חייו
ג'ורג' מונקטון-ארונדל היה בנם של ג'ורג' מונקטון-ארונדל, ויקונט גולוויי השביעי ושל ויר גוסלינג. הייתה לו אחות אחת גדולה ממנו בשם וילוט פרנסס. הוא התחנך בבית ספר בברקשייר ובאיטון קולג' ולמד בקולג' כרייסט צ'רץ' שבאוקספורד, שם הוא סיים לימודי תואר שני בהיסטוריה מודרנית.

ב-1922 הוא נשא לאישה את לוסיה מרגרט וייט, בתו של לוק וייט, בארון אנאלי השלישי. לשניים נולדו שלוש בנות ובן אחד.

## קריירה צבאית
ב-1 בינואר 1900 מונה מונקטון-ארונדל לסגן משנה ברגימנט הפרשים המלכותי (Royal Yeomanry) וב-11 ביוני 1902 הוא קודם לדרגת לוטננט. ב-1904 הוא הצטרף לרגימנט משמר החיים, שם הוא קודם לדרגת קולונל קומנדנט. במהלך מלחמת העולם הראשונה הוא מונה להיות שליש וקצין האספקה הראשי של הצבא (Quartermaster general). ב-1933 הוא מונה להיות הקולונל קומנדנט של יחידת ה- Honourable Artillery Company, תפקיד אותו הוא מילא עד 1934, כאשר הוא פרש ממנו לטובת מינויו לתפקיד המושל הכללי של ניו זילנד.

## המושל הכללי של ניו זילנד
ויקונט גולוויי היה המושל הכללי של ניו זילנד מאפריל 1935 ועד פברואר 1941. הרקע הצבאי שלו עשה רושם רב על שרי ממשלת ניו זילנד באותה תקופה. תקופת כהונתו הוארכה פעמיים עקב פרוץ מלחמת העולם השנייה. גולוויי ואשתו קיבלו מתנות רבות בתקופת כהונתו, חלקן הוחזרו לניו זילנד כאשר נמכרו החפצים בבית המשפחה ונתרמו למוזיאון הלאומי של ניו זילנד ב-1980. גולוויי היה חבר בבונים החופשיים ובתקופת כהונתו כמושל הכללי הוא היה הנשיא הגדול של הלשכה הגדולה של ניו זילנד.

לאחר סיום תפקידו כמושל הכללי ושובו לאנגליה הוא קיבל את תואר הכבוד של סגן הלורד לוטננט של נוטינגהאמשייר. ויקונט גולוויי מת באופן פתאומי ב-27 במרץ 1943 בגיל 61.

## קישורים חיצוניים


* Viscount Galway, GCMG, DSO, OBE, PC, Governor-General
* "Biography of George Vere Arundell Monckton-Arundell, 8th Viscount Galway (1882–1943)". University of Nottingham. Retrieved 13 November 2010.
*  'GALWAY, Sir George Vere Arundell Monckton-Arundell, Eighth Viscount', from An Encyclopaedia of New Zealand, edited by A. H. McLintock, originally published in 1966. Te Ara - the Encyclopedia of New Zealand, updated 22-Apr-09


קטגוריה:המושלים הכלליים של ניו זילנד
קטגוריה:קצינים בריטים במלחמת העולם הראשונה
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מעוטרי אות השירות המצוין
קטגוריה:קצינים במסדר האימפריה הבריטית
קטגוריה:בריטים חברי הבונים החופשיים
קטגוריה:ניו זילנדים חברי הבונים החופשיים
קטגוריה:ויקונטים בריטים
קטגוריה:ניו זילנדים שנולדו ב-1882
קטגוריה:נפטרים ב-1943
יגאל בן-שלום (קצין משטרה)

**יגאל בן שלום** (נולד ב-1964) הוא קצין משטרה ישראלי בדימוס בדרגת ניצב, כיהן כראש אגף החקירות והמודיעין. קודם לכן שירת כראש להב 433.

## ביוגרפיה
בן שלום שירת כקצין בחטיבת גולני לאחר מכן הקים ופיקד על יחידת שמשון בראשית דרכה. באוקטובר 1988 התגייס למשטרת ישראל, שירת כחוקר וראש מחלק תפקידים מיוחדים ביחידה המרכזית של מחוז תל אביב, שימש ראש מפלג תשאול ביחידה המרכזית של מחוז דרום וראש מפלג החקירות ביחידה המרכזית של מחוז מרכז. ב-2009 הועלה לדרגת ניצב משנה ומונה לראש זרוע תשתיות ביחידה הארצית למאבק בפשיעה הכלכלית.

בתקופתו כראש מחלק בימ"ר תל אביב, לכד את בני סלע המכונה "האנס הסדרתי". בתקופתו כראש המפלג במחוז מרכז עמד בראש צוות חקירת פרשת רצח רוז פיזם.

ב-2010 מונה לראש היחידה המרכזית של מחוז מרכז. ב-2014 יצא ללימודים במכללה לביטחון לאומי וב-2016 קודם לדרגת תת ניצב ומונה לראש היחידה הארצית לחקירת פשיעה בינלאומית וחמורה וסגן ראש להב 433. ב-2018 הועלה לדרגת ניצב ומונה למפקד להב 433. באפריל 2020 מונה לראש אגף החקירות והמודיעין.

ב-27 באוגוסט 2024 הודיע למפכ"ל דני לוי, כי ברצונו לפרוש לגמלאות.

בן שלום הוא בעל תואר ראשון במזרחנות תואר שני במזרחנות ומדעי המדינה. בנוסף, הוא בוגר המכללה לביטחון לאומי.

הוא נשוי ואב לשניים.

## קישורים חיצוניים

* 

## הערות שוליים

קטגוריה:לוחמי חטיבת גולני
קטגוריה:ראשי היחידה הארצית לחקירת פשיעה חמורה ובינלאומית
קטגוריה:בוגרי המכללה לביטחון לאומי
קטגוריה:ראשי אגף החקירות והמודיעין
קטגוריה:ניצבי משטרת ישראל
קטגוריה:ישראלים שנולדו ב-1964
יחסי הונג קונג – קטר

**יחסי הונג קונג–קטר** הם היחסים הדיפלומטיים הרשמיים והחלקיים שבין **[[אזור מנהלי מיוחד|האזור המנהלי המיוחד]] ב[[הרפובליקה העממית של סין|רפובליקה העממית של סין]], [[הונג קונג]]** לבין **[[קטר (מדינה)|מדינת קטר]]**. בין שתי המדינות ישנם יחסים טעונים עקב היותן מעצמות פיתוח באזור שבו הן נמצאות, והיותן מדינות קטנות מאוד שמשפיעות על העולם באופן יחסית גדול מבחינה כלכלית.

בין קטר להונג קונג התקיים סחר גם בתקופה הטרום מודרנית, בזמן השלטון העות'מאני בקטר, ובשלטון סין הלאומית בהונג קונג. שתי המדינות הושפעו מבריטניה עקב שליטתה בהם. קטר נשלטה על ידי בריטניה בשנים 1917–1971 והונג קונג נשלטה על ידי בריטניה בשנים 1840–1997 עם העברת הריבונות לסין. עם זאת, היחסים בין שתי המדינות היו יחסים קודרים בתקופת השליטה הבריטית, עקב מעקבם הרב של אנשי הונג קונג והסיקור התקשורתי הגדול שהיה בנוגע לעצמאותה של קטר. רק בשנת 1998 היחסים החלו להתפתח אט אט, כאשר הונג קונג הפכה ליברלית יותר והתחברה לרפובליקה העממית של סין. שתי המדינות רק אז הצליחו, לשתף פעולה במגוון תחומים.

לקטר יש קונסוליה בהונג קונג ויש לה שם קונסול תושב. עם זאת, להונג קונג אין שגרירות בקטר, אף על פי ששורת בניינים של משרד הכלכלה והתעשייה ההונג קונגי הוקמו בדוחה שבקטר.

שתי האומות חברות בכמה ארגונים וועידות בינלאומיות, עם דגש על היבטים כלכליים וספורט, כגון קרן המטבע הבינלאומית, ארגון הסחר העולמי, פיפ"א והוועד האולימפי. היחסים בין השתיים הם בעיקר ספורטיביים וכלכליים מכיוון שהונג קונג מוגבלת ביצירת קשרים עם מדינות עקב היותה אזור מנהלי מיוחד ברפובליקה העממית של סין ולא מדינה עצמאית.

## הערות שוליים

קטגוריה:ערכים ללא קטגוריות פיזיות - יחסי חוץ
אמן צום

**אמן צום** (בגרמנית: **Ein Hungerkünstler**) ידוע גם בתור **אמן התענית** או **אמן הרעב**, הוא סיפור קצר מאת הסופר היהודי-צ'כי פרנץ קפקא, שפורסם במגזין הספרות *[[Neue Rundschau]]* בשנת 1922. לאחר מכן נכלל הסיפור בקובץ סיפורים בעל אותו השם, שהיה ספרו האחרון של קפקא ופורסם רק לאחר מותו בשנת 1924. הסיפור עוסק באמן רעב - אדם שאמנותו הייתה מופע של צום בכלוב במשך 40 ימים, להנאתם של צופיו. 

הסיפור מציג את היחס בין החברה ליחיד, ואיך היחיד הוא קורבן של החברה. הסיפור עוסק גם בנושאים אשר מופיעים ברוב סיפוריו של קפקא, כמו מוות, אומנות, סיגוף, טוהר נפשי וגופני, כישלון אישי ויחסים בין אנשים. פרשנויות לסיפור מציגות אותו כאלגוריה על גורל האמן המודרני, על גורל הפרט הנשחק בחברה ועוד.

## תמצית העלילה
הסיפור מובא בגוף שלישי, מנקודת מבטו של המספר. הסיפור עוסק באמן רעב - אדם שאמנותו הייתה מופע של צום בכלוב במשך 40 ימים, להנאתם של צופיו. 

תחילתו של הסיפור בנקודת מבט מרוחקת, מחקרית: "בעשורים האחרונים פחת במידה רבה העניין באמני צום". רק לאחר משפטי פתיחה אלה מתמקד המספר באמן הצום שבו עוסק הסיפור, ותחילה לא באמן עצמו אלא בקהל הצופה בו. שומרים, רובם קצבים, השגיחו ללא הרף על אמן הצום, "שמא יביא אל פיו דבר מאכל בדרך נסתרת כלשהי". לאחר 40 ימי צום הוציאו את אמן הצום מכלובו והובל אל שולחן שעליו ארוחה שהוכנה לו. "כך חי לו שנים רבות חיי תהילה לכאורה, עם הפוגות קצרות קבועות למנוחה, מכובד על הבריות".

הקהל החל לאבד עניין באמן וצופים הפסיקו להגיע. מאמציו ומאמצי אמרגנו להחיות את העניין בצום המוצג לראווה עלו בתוהו. כדי להמשיך באמנותו אמן הצום השכיר עצמו לקרקס גדול. כלובו של אמן הצום לא במרכז הזירה, אלא בחוץ, סמוך לדירי החיות. הקהל גילה בו עניין מוגבל בדרך לדירי החיות. במרוצת הזמן חדלו עובדי הקרקס לעדכן את הטבלה המציינת את מספר ימי הצום שעברו. לאחר ימים רבים אחד המשגיחים בקרקס שאל למה נועד הכלוב, ומצא בו את אמן הצום, שגילה לו "אני מוכרח לצום, אין לי בררה, מפני שלא הצלחתי למצוא מאכל שיהיה טעים לי." אלה היו דבריו האחרונים. אמן הצום והקש שבכלובו נקברו, ובמקום האמן שמו בכלוב פנתר צעיר, שהצופים הצטופפו סביבו ולא רצו להינתק ממנו.

## בעברית
הסיפור תורגם לעברית, בשם "אמן התענית", בידי ישורון קשת ויצא לאור בשנת 1964 בהוצאת שוקן, בקובץ שנקרא "סיפורים ופרקי התבוננות". 

תורגם מחדש, בשם "אמן צום", בידי אילנה המרמן ויצא לאור בשנת 2000 במסגרת "ספריה לעם" של הוצאת עם עובד, בקובץ שנקרא "רופא כפרי".

בשנת 1980 עובד הסיפור למחזה בידי הדס עפרת, שגם ביים אותו במסגרת "תיאטרון הקופסה".

## לקריאה נוספת
* יעל רנן, "'אמן התענית' לפראנץ קאפקא", **[[הספרות]]** ג/1, יוני 1971
* מרים רינגל, "הדלת נפתחה כדי סדק, הופיעו אקדח ויד מושטת", **[[מאזנים (כתב עת)|מאזנים]]**, אוגוסט 1996, עמ' 5–8. 
* ברוך פליקס ולטש, **פרנץ קפקא - דתיות והומור בחייו וביצירתו**, מוסד ביאליק, 2013, הפרק "אמן צום", עמ' 82–85. 

## קישורים חיצוניים

* 
* אמן צום - הסיפור בתרגומה לעברית של אילנה המרמן
* דפנה אדלר, אמן הצום / פרנץ קפקא – פרשנות, התיכון לאמנויות ע"ש צ'ארלס א' סמית'
* מיכל נאמן, העצם בגרון של אמן הצום או הגאולה בסירוב לתפוח, "תוהו", 5 ביולי 2017

## הערות שוליים

קטגוריה:סיפורי פרנץ קפקא
קטגוריה:צום
חיים אריה כהנא

רבי **חיים אריה כהנא** (1830 – כ"ט בשבט ה'תרע"ז 1917) – דיין בסיגט ומחבר הספר "דברי גאונים".
## ביוגרפיה
נולד בסיגט להרב יחיאל צבי כהנא. נישא לבתו של רבי צבי, רב העיר דלאטין בגליציה. (חתן נוסף של רבי צבי היה רבי שלמה דרימר.)

כאביו וסבו נמנה עם חסידי קוסוב, נסע אל רבי חיים הגר מקוסוב ואל בנו רבי יעקב שמשון הגר מקוסוב.

בשנת תרי"ח עם מינויו של רבי יקותיאל יהודה טייטלבוים לרב העיר סיגט, מונו הרב חיים אריה כהנא והרב שלמה יהודה טבק לכהן כדיינים לצידו.

היה בעל ספרייה גדולה ובה ספרים נדירים מחכמי הספרדים.
[ממוזער|שער ספרי דברי גאונים מהדורה ראשונה, [אוז'הורוד|אונגוואר, 1870]]
נודע על שם ספרו "דברי גאונים" ובו דן בכללים בדברי התלמוד וההלכה בענייני חושן משפט. בספרו זה שיקע מדברי חכמי הספרדים שראה בספרים שהיו מצויים בספרייתו. על ספרו זה קיבל הסכמות נלהבות מרבו ה"ייטב לב", מהמהר"ם שיק, ר' יוסף שאול נתנזון מלבוב, ר' שלמה גאנצפריד ועוד. ספר זה נדפס בימי חייו שלוש פעמים (אונגוואר תר"ל, סיגט תרס"א, סיגט תרע"א), ומספר פעמים לאחר מכן.

נפטר בכ"ט בשבט תרע"ז, ונקבר בבית הקברות היהודי בסיגט בצמוד לקבר אבי סבו, רבי יהודה כהנא הלר.

היו לו שני בנים ושתי בנות. בנו הגדול רבי נחמן כהנא כיהן כרב העיירה ספינקא ומחבר ספר ההלכה "ארחות חיים".

## לקריאה נוספת
* 

## קישורים חיצוניים
* 
* 
* 

## הערות שוליים

חיים אריה כהנא
קטגוריה:מחברי ספרי הלכה
קטגוריה:רבנים טרנסילבנים
קטגוריה:יהודים ממרמורש
קטגוריה:סיגט: רבנים
קטגוריה:יהודים הקבורים בבית הקברות בסיגט
קטגוריה:נפטרים ב-1917
קטגוריה:חסידי קוסוב
נחמן כהנא (ארחות חיים)

**רבי נחמן כהנא** (ה'תרכ"א 1861 – ה'תרס"ח 1908) היה רב העיירה ספינקא ומחבר הספר **ארחות חיים**.

## ביוגרפיה
נולד לרבי חיים אריה כהנא דיין בסיגט ומחבר הספר "דברי גאונים". נשא לאשה את צירל בתו של רבי יוסף מאיר וייס מייסד חסידות ספינקא. משנת תרמ"ה ועד מותו שימש כרב העיירה ספינקא.

נפטר עוד בחיי אביו וחותנו בכ"ח (או כ"ט) בתמוז, תרס"ח (1908), ונקבר בסבליאבה (כיום במחוז זקרפטיה באוקראינה).

## ספרו ארחות חיים
את פרסומו בעולם ההלכה קיבל עם פרסום ספרו ארחות חיים. ספר זה הוא אוסף פסקי הלכה בענייני שולחן ערוך - אורח חיים. הספר נדפס לראשונה בסיגט בשנת תרנ"ח (1898), וקיבל עליו את הסכמות אביו, המהרש"ם, ר' חיים חזקיהו מדיני (השדי חמד), ר' משה גרינוולד מחוסט, ר' יצחק שמלקיש מלבוב, האדר"ת ועוד.

על הספר נוספו הגהות שכתב המהרש"ם, ובסופו קונטרס בשם "עובר אורח" מאת האדר"ת.

## צאצאיו
* רבי צבי הירש כהנא (1884 – 1944) – מילא את מקום אביו ברבנות ספינקא. נרצח בשואה.
* רבי מרדכי כהנא - כיהן כרב הקהילה היהודית בפאביאנהאזה שבהונגריה. נרצח בשואה.
* רבי אהרן כהנא - היה רב בעיירות סיצ'ל וביסטרה  שבחבל מרמורש. חיבר את הספר שו"ת "וערך הכהן". נרצח בשואה.
* חתנו רבי יצחק אייזיק אדלר רב בסרדניה .

## קישורים חיצוניים
;עליו
* 
* אשכול עליו בפורום "אידישע וועלט פארומס"

;כתביו
* 
* 
* 

נחמן כהנא
קטגוריה:פרשני שולחן ערוך
קטגוריה:רבנים טרנסילבנים
קטגוריה:יהודים ממרמורש
קטגוריה:רבנים חסידים
קטגוריה:רומנים שנולדו ב-1861
קטגוריה:נפטרים ב-1904